
АКАѲИСТЪ 

ПРЕПОДОБНОМУ и БОГОНОСНОМУ ОТЦУ НАШЕМУ 

СЕРАФИМУ, 


Саровскому чудотворцу. 




Дорогие отцы, братия и сестры, молит¬ 
венно прибегающие к предстательству и помо¬ 
щи преподобного отца нашего Серафима Саро¬ 
вского! 

Господь судил нам жить в годы, кото¬ 
рые определяют судьбу нашей страны, её буду¬ 
щее. В это неспокойное время многим из нас 
не хватает мирного, созидающего духа — 
духа Кротости и Любви. 

Как современно звучат сегодня слова 
пламенного старца Серафима: "Радость моя, 
молю тебя, стяжи дух мирен и тогда тясяча 
душ спасется около тебя". Г осподь, по мо¬ 
литвам преподобного Серафима, да ниспош¬ 
лет в наши сердца этот мирный дух и помо¬ 
жет преодолеть все нестроения. 

Радость о Воскресшем Г осподе. Спаси¬ 
теле нашем, носителем которой был преподоб¬ 
ный Серафим Саровский, да живет всегда в . 
сердцах ваших! 


Алексий, Патриарх Московский и всея Руси 


23 июля 1991 года 





"Икона Преподобного Серафима Саровского, 
находящаяся в келье Святейшего Патриарха 
Московского и всея Руси Алексия II" 




'Икона Преподобного Серафима Саровского, 
находящаяся в кабинете Святейшего Патриарха 
Московского и всея Руси Алексия II" (золотое 
шитье, жемчуг, камни). 

АКАѲИСТЪ 


Кондакъ 1. 

И збранный чудотворце и 
предивный угодничеХри- 
стовъ, скорый иомощниче 
и молитвенниче нашъ, пре¬ 
подобие отче Серафиме! 
величающе нрославлынаго 
тя Господа, воспѣваемъ ти 
похвальная. Ты же, имѣяй 
веліе дерзновеніе ко Господу, 
отъ всякихъ насъ бѣдъ 
свободи зовущихъ: Радуйся, 
преподобие Серафиме, Са¬ 
ровскій чудотворце. 




- 6 - 



Икосъ 1. 

А нгеловъ Творецъ избра 
тя изначала, да просла- 
виши житіемъ твоимъ пре¬ 
чудное имя святыя Троицы: 
явился бо еси воистинну 
ангелъ на земли и во плоти 
Серафимъ: яко лучъ пре¬ 
свѣтлый вѣчнаго солнца 
правды, иросвѣтися житіе 
твое. Мы же,зряще прехваль- 
ныя труды твоя, съ благо¬ 
говѣніемъ и радостію гла-' 
големъ ти сицевая: Радуйся, 
правило вѣры и благоче¬ 
стія: радуйся, образе крото¬ 
сти и смиренія. Радуйся, 


г 

г 

г 

преславное вѣрныхъ вели¬ 
чаніе: радуйся, претихое 
скорбнымъ утѣшеніе. Радуй¬ 
ся, прелюбимое иноковъ 
нохвалеиіе: радуйся, живу¬ 
щимъ въ мірѣ предивное 
номоженіе. Радуйся, россій¬ 
скія державы славо и ограж¬ 
деніе: радуйся, тамбовскія 
страны священное украше¬ 
ніе. Радуйся, преподобие 
Серафиме, Саровскій чудо¬ 
творце. 

Бондахъ 2. 

В идя щи мати твоя, пре¬ 
подобие огче Серафиме, 
теплую любовь твою - ко 


I 

& 

иноческому житію, позна 
святую волю Господню о 
тебѣ, и Богу яко даръ совер¬ 
шенъ нриносящи, благо¬ 
слови тя на тѣсный путь 
иноческій святымъ крестомъ 
своимъ, егоже до конца 
житія твоего на персехъ 
носилъ ееи, знаменуя велію 
любовь ѣвою къ распенше- 
чуся за ны Христу Богу 
нашему, Ему же вси со уми¬ 
леніемъ зовемъ: Аллилуіа. 

Икосъ 2. 

Р азумъ небесный тебѣ 
даровася, святче Божій: 
Отъ юности твоея не пре- 




Л 





стая номышляти о небее- 
нѣмъ, оставилъ ѳси домъ 
отчій, Царствія Божія ради 
и правды его. Сего ради 
ігріими отъ насъ похвалы 
сія: Радуйся, града Курска 
чадо богоизбранное: радуй¬ 
ся, родителей благочести¬ 
выхъ отрасль нречестная. 
Радуйся, добродѣтели матере 
своея унаслѣдивый: радуй¬ 
ся, благочестію и молитвѣ 
ею наученный. Радуйся, на 
подвиги отъ матере крестомъ 
благословенный: радуйся, 
благословеніе сіе яко свя¬ 
тыню до смерти соблюдай. 

Радуйся, любве ради Го¬ 
спода домъ отеческій оста- 
вивый: радуйся, вся красная 
міра сего ни во чтоже вмѣ- 
нивый. Радуйся, преподобие 
Серафиме, Саровскій чудо- 
творче. 

Кондакъ 3. 

С ила вышняго отъ юности 
твоея воистинну храняше 
тя, преподобие: съ высоты 
бо храма спадша сохрани 
тя Господь неврежденна, и 
страждущу ти лютѣ сама 
Владычица міра явися, съ 
небесъ исцѣленіе принесши, 
зане измлада вѣрно слу- 


» 

жилъ еси Богу, выну взы¬ 
вая Ему: Аллилуіа. 

Икосъ 3. 

И мѣя тщаніе о иодвизѣ 
иноческаго равноангель- 
наго житія, во градъ свя¬ 
тый Кіевъ поклоненія ради 
преподобнымъ печерскимъ 
притеклъ еси, и отъ устъ 
преподобнаго Досиѳея иове- 
лѣніе пріимъ, въ пустыню 
Саровскую путь свой унра- 
вити, вѣрою издалеча обло¬ 
бызалъ еси мѣсто святое 
сіе, и тамо вселився житіе 
твое богоугодное скончалъ 
еси. Мы же, дивяшёся тако- 





да» 

вому о тебѣ Божію нромыш- 
ленію, со умиленіемъ во¬ 
піемъ ти: Радуйся, мірскія 
суеты отрѣшивыйся: радуй¬ 
ся, небеснаго отечества пла¬ 
мен нѣ возжелѣвый. Радуй¬ 
ся, Христа всѣмъ сердцемъ 
возлюбивый: радуйся, бла¬ 
гое иго Христово на себе 
воспріемый. Радуйся, совер¬ 
шеннаго послушанія испол¬ 
ненный: радуйся, святыхъ 
заповѣдей Господнихъ блю¬ 
стителю вѣрный. Радуйся, 
умъ твой и сердце въ Бозѣ 
молитвенно утвѳрдивый: 
радуйся, столпе благочестія 

непоколебимый. Радуйся, 
преподобие Серафиме, Са¬ 
ровскій чудотворце. 

Кондакъ 4. 

Б урю злыхъ напастей ути¬ 
шая, прошелъ еси весь 
путь тѣсный и скорбный 
подвига иноческаго, несый 


I яремъ пустыннаго житія, 
1 затвора и молчанія, много- 
| нощнаго бдѣнія, и тако 
1 благодатію Божіею восходя 
1 отъ силы въ силу, отъ 
у дѣянія къ боговидѣнію, 
| преселился еси во обители 


горнія, идѣже со ангелы 
поеши Богу: Аллилуіа. 

I Икосъ 4. I 

4 ллышаще и видяще святое | 
I ѵжитіе твое, преподобие | 
1 отче Серафиме, вся братія I 
| твоя удивляхуся тебѣ, и | 
| приходяще къ тебѣ, поуча- | 
1 хуся о словесѣхъ твоихъ 1 
I и нодвизѣхъ, славяще Го- | 
I снода, дивнаго во Святыхъ I 
і своихъ. И мы вси съ вѣрою I 
4 и любовію восхваляемъ тя, | 
I преподобие отче, и вопіемъ | 
1 ти сице: Радуйся, всего І 
Ц себе $ъ жертву Госнодеви | 
| иринесый: радуйся, на вы- 1 
1 соту безстрастія вбзшедый. I 
І Радуйся, воине Христовъ | 

добропобѣдный:' радуйся, 
небеснаго домовладыки рабе 
благій и вѣрный. Радуйся, 
предстателю о насъ предъ 
Господемъ неностыдный: 
радуйся, къ Богородицѣ 
молитвенниче нашъ неусып¬ 
ный. Радуйся, иречуднаго 
благоуханія крине пустын¬ 
ный: радуйся, благодати 
Божія сосуде ненорочный. 
Радуйся, преподобие Сера¬ 
фиме, Саровскій чудотворче. 

Кондакъ 5. 

Б ожественный свѣтъ осія 
жилище твое, преподобие, 
егда, болящу ти и на одрѣ 







смертнѣмъ лежащу, сама 
Пречистая Дѣва пришедши 
къ тебѣ со святыми Апо¬ 
столы Петромъ и Іоанномъ, 
рече: сей есть отъ рода 
нашего, и главѣ твоей 
коснуся. Абіе же исцѣлѣвъ, 
воспѣлъ оси благодарнѣ 
Госнодеви: Аллилуіа. 

Икосъ 5. 


В идя врагъ рода человѣча 
чистое и святое житіе 
твое, преподобие Серафиме, 
восхотѣ погубите тя: наведе 
бо на тя люди злы, иже 
беззаконно истязаху тя и 

еле жива суща оставиша: 
ты же, отче святый, яко 
агнецъ кротокъ, вся пре¬ 
терпѣлъ еси, за обидящихъ 
тя Господеви моляся. Тѣмже 
мы вси, таковому твоему 
незлобію дивящеся, вопіемъ 
ти: Радуйся, въ кротости 
и смиреніи твоемъ Христу 
Богу нодражавый: радуйся, 
незлобіемъ твоимъ духе 
злобы нобѣдивый. Радуйся, 
чистоты душевныя и тѣлес¬ 
ныя хранителю усердный: 
радуйся, пустьшниче, дара¬ 
ми благодатными преиспол¬ 
ненный. Радуйся, нодвиж- 


г 

ниче богопрославленный и 
прозорливый: радуйся, на- 
ставниче монаховъ предив* 
ный и богомудрый. Радуйся, 
святыя Церкве нохвало и 
радованіе: радуйся, обители 
Саровскія славо и удобре¬ 
ніе. Радуйся, преподобие 
Серафиме, Саровскій чудо- 
творче. 

Кондакъ* 6. 

П роповѣдуетъ пустыня Са¬ 
ровская подвиги и труды 
твоя, богоносне угодниче 
Христовъ: дебри бо и лѣса 
ея молитвою облагоухалъ 

ѳси, пророку Божію Иліи 
и Крестителю Господню 
Іоанну подражая, и явился 
еси пустыни нрозябеніе 
многонлодное дарами Духа 
Святаго. Егоже дѣйствіемъ 
многая и преславная совер¬ 
шилъ еси, подвизая вѣр¬ 
ныхъ воснѣвати благихъ 
подателю Богу: Аллилуіа. 

Ибо съ 6. 

В озсія въ тебѣ новый бого¬ 
видецъ, Моисею подоб¬ 
ный, Серафиме блаженне: не¬ 
порочно бо служеніе олтарю 
Господню совершая, сно- 


Акаѳистъ преп. Серафиму. 

добился оси зрѣти Христа, 
во храмѣ со безплотными 
силами грядуща. Сему Божію 
о тебѣ благоволенію дивя- 
щеся, воспѣваемъ ти сице: 
Радуйся, боговидче преслав¬ 
ный: радуйся, свѣтомъ три- 
сіяннымъ озаренный. Радуй¬ 
ся, Пресвятыя Троицы слу¬ 
жителю вѣрный: радуйся, 
Духа Святаго жилище укра¬ 
шенное. Радуйся, Христа 
со Ангелы тѣлесными очи- 
ма лицезрѣвый: радуйся, 
въ бреннѣмъ тѣлеси рай- 
скуюсладостыіредвкусивый. ^ 
Радуйся, хлѣбомъ жизни 

насыщенный: радуйся, пи¬ 
тіемъ безсмертія напоенный. 
Радуйся, преподобие Сера¬ 
фиме, Саровскій чудотворче. 

Кондакъ 7. 

Х отя Человѣколюбецъ Го¬ 
сподь явити въ тебѣ, пре¬ 
подобие, Свое неизреченное 
къ людемъ милосердіе, по¬ 
каза тя яко воистинну свѣ¬ 
тило богосвѣтлое: дѣды бо 
и словесы твоими всѣхъ 
приводилъ еси ко благоче¬ 
стію и любви Божіей. Тѣм- 
же, сіяніемъ подвиговъ 
твоихъ нросвѣщени и хлѣ- 

бомъ ученія твоего насы¬ 
щеніе тебе усердно вели- 
чаемъ и нрославльшему тя 
Христу вопіемъ: Аллилуіа. 

Икосъ 7. 

Н оваго видяще тя избран¬ 
ника Божія, издалеча 
нритекаху къ тебѣ вѣрніи 
въ скорбехъ и болѣзнехъ: 
и сихъ бѣдами отягченныхъ 
не отринулъ еси, источая 
цѣленія, даруя утѣшеніе, 
предстательствуя въ молит¬ 
вахъ. Тѣмже исхождаше во 
всю землю россійскую вѣща¬ 
ніе чудесъ лвоихъ, и сице 

тя сіавляху духовная чада 
твоя: Радуйся, пастырю 
нашъ добрый: радуйся, 
Отче милостивый и кроткій. 
Радуйся, врачу нашъ ско¬ 
рый и благодатный: радуй¬ 
ся, немощей нашихъ цѣли¬ 
телю милосердый. Радуйся, 
въ бѣдахъ и обстоящихъ 
номощниче скорый: радуй¬ 
ся, душъ смятенныхъ умири- 
телю пресладостный. Радуйг 
ся, грядущая яко настоя¬ 
щая провидѣвый: радуйся, 
прегрѣшеній сокровенныхъ 
обличителю прозорливый. 
Радуйся, преподобие Се- 

рафиме, Саровскій чудо- 
творче. 

Кондакъ 8. 

С транное чудо видимъ на 
тебѣ, преподобие: яко 
старецъ сын немощный и 
нритрудный, тысящу дній 
и тысящу ноіцій на камени 
въ молитвѣ пребываетъ еси. 
Кто доволенъ изрещи бо¬ 
лѣзни и боренія твоя, бла- 
женне отче, яже претерпѣлъ 
еси, воздѣя нрѳнодобнѣи 
рунѣ твои къ Богу, Ама- 
лика мысленнаго побѣждая 
и Госнодеви ноя: Аллилуія. 

Икосъ 8. 

В есь еси желаніе, весь 
сладость, сладчайшій Іи- 
сусе! тако въ молитвахъ взы¬ 
валъ еси, отче, въ пустын- 
нѣмъ безмолвіи твоемъ. 
Мы же, суетою помрачен¬ 
ий и во грѣсѣхъ все житіе 
иждившіи, восхваляюще лю¬ 
бовь твою ко Господу, сине 
вопіемъ ти: Радуйся, любя¬ 
щимъ и чтущимъ тя хода¬ 
таю спасеніе: радуйся, при- 
водяй грѣшниковъ ко исправ¬ 
ленію. Радуйся, молчальниче 
и затворниче предивныір, 
радуйся, молитвенниче о 


. $ 

насъ усердный. Радуйся, 
пламенную любовь ко Го- 
2 споду ноказавый: радуйся, 
і огнемъ молитвы стрѣлы вра- 
^ жія ноналивый. Радуйся, 
свѣще неугасимая; молит¬ 
вою въ пустыни пламе¬ 
нѣющая: радуйся, свѣтиль- 
ниче горяй и свѣтяй даро¬ 
ваніи духовными. Радуйся, 
преподобие Серафиме, Са¬ 
ровскій чудотворче. 


§ 


Кондакъ 9. 

се естество ангельское 
удивися странному зрѣ¬ 
нію: старцу бо сущу въ 


В 





- 27 - 


затворѣ, небесѳ и земли ца¬ 
рица явися, новелѣвающи, 
да открыетъ затворъ свой 
и да не возбранитъ людемъ 
православнымъ внити къ 
себѣ, но да всѣхъ нѣти 
научитъ Христу Богу: 
Аллилуія. 

Икосъ 9. 

В ѣтіи многовѣщанніи не 
возмогутъ изрещи крѣ¬ 
пость любве твоея, блажен- 
не: предалъ бо еси себе 
на служеніе всѣмъ прихо- § 
дящимъ къ тебѣ, повелѣ- 
ніѳ Богоматере’ исполняя, и 

былъ еси недоумѣвающимъ 
совѣтникъ благій, унываю¬ 
щимъ утѣшитель, заблуж¬ 
дающихся кроткое вразум¬ 
леніе, болящихъ вранъ и 
цѣлитель. Сего ради вопіемъ 
ти: Радуйся, отъ міра въ 
пустыню вседивыйея, да 
добродѣтели нріобрящеши: 
радуйся, изъ пустыни во 
обитель возвративыйся, во 
еже добродѣтели сѣмена 
сѣяти. Радуйся, Духа Свя¬ 
таго благодатію осіянный: 
радуйся, кротости и сми¬ 
ренія исполненный. Радуй¬ 
ся, притекавшимъ къ тебѣ 

отецъ чадолюбивый: радуй- 
ея, въ словесѣхъ любве 
ободреніе и утѣшеніе имъ 


подававый. Радуйся, при¬ 
ходящія къ тебѣ радостію 
и сокровищемъ именовавый: 
радуйся, за любовь твою 
святую радостей небеснаго 
Царствія енодобивыйся. Ра¬ 
дуйся, преподобие Сера¬ 
фиме, Саровскій чудотворче. 

Кондакъ 10. 

С пасительнаго твоего по¬ 
двига, преподобие, достигъ 
скончанія, на молитвѣ колѣ¬ 
нопреклоненно,святую душу 







твою въ руцѣ Божіи пре¬ 
далъ еси, юже ангели свя- 
тіи вознесоша горѣ ко нре-' 
столу Вседержителя, да со 
всѣми святыми иредстоиши 
во славѣ невечерней, воспѣ¬ 
вая пѣснь хвалебную свя¬ 
тыхъ святѣйшему Слову: 
Аллилуіа. 

Икосъ 10. 

С тѣна всѣмъ святымъ и 
инокомъ отрада, Пресвя¬ 
тая Дѣва предъ кончиною 
твоею явися ти г провозвѣ¬ 
стивши близкое твое къ 
Богу отшествіе. Мы же, 
дивящеся таковому посѣ- 

іцѳнію Богоматере, вопіемъ 
ти: Радуйся, небесе и земли 
царицу лицезрѣвый: радуй¬ 
ся, явленіемъ Божія Ма- 
тере обрадованный. Радуйся, 
вѣсть отъ нея ко преселе¬ 
нію небесному нріемый: 
радуйся, праведною кончи¬ 
ною святость житія твоего 
ноказавый. Радуйся, въ 
молитвѣ предъ иконою Бо¬ 
гоматере умиленный духъ 
твой Богу нредавый: радуй¬ 
ся, неболѣзненнымъ исхо¬ 
домъ нрореченія твоя иснол- 
нивый. Радуйся, вѣнцемъ 
безсмертія отъ руки Вседер- 

жителя увѣнчанный: радуй¬ 
ся, блаженство райское со 
всѣми святыми унаслѣдова- 
вый. Радуйся, преподобие 
Серафиме, Саровскій чудо- 
творче. 

Его къ намъ, выну зовемъ 
Ему: Алл ил у іа. 

Икосъ и. 

С вѣтоподательный свѣтиль¬ 
никъ бывъ въ житіи, Бого- 
блаженне отче, и по смерти 
твоей, возсіялъ еси яко 
свѣтозарное свѣтило россій¬ 
скія земли: источавши бо 
отъ честныхъ мощей тво¬ 
ихъ токи чудесъ всѣмъ съ 
вѣрою и любовію къ тебѣ 
притекающимъ. Тѣмже мы 
яко молитвеннику о насъ 
теплому и чудотворцу во¬ 
піемъ ти: Радуйся, множе¬ 
ствомъ чудесъ отъ Господа 




I 

прославленный: радуйся, 

любовію твоею всему міру 
возсіявый. Радуйся, любве 
Христовы вѣрный послѣдо¬ 
вателю: радуйся, утѣшеніе 
всѣмъ требующимъ твоея 
помощи. Радуйся, источни- 
че чудесъ неоскудѣваемый: 
радуйся, болящихъ и недуж- 
| ныхъ исцѣлителю. Радуйся, 
воды многоцѣлебныя кла- 
дязю неисчерпаемый: радуй¬ 
ся, яко вся концы земли на¬ 
шей любовію твоею объялъ 
еси. Радуйся, преподобие 
Серафиме,' Саровскій чудо¬ 
творце. > 

Кондакъ 12. 

Б лагодать и веліе твое 
дерзновеніе предъ Богомъ 
вѣдуще, тебѣ, преподобие 
отче, молимся: молися теплѣ 
ко Господу, да хранитъ 
Церковь Свою святую отъ 
невѣрія и раскола, отъ -бѣдъ 
и напастей, да ноемъ тобою 
благодѣющему намъ Богу: 
Аллилуіа. 

Икосъ 12. 

П оюще твое прославленіе, 
ублажаемъ тя, препо¬ 
добие, яко многомощна мо¬ 
литвенника о насъ предъ 

Госнодемъ, утѣшителя и I 
заступника, и съ люб.овію р 
возглашаемъ ти сице: Радуй- | 
ся, Церкве православныя I 
иохвадо: радуйся, отечеству I 
нашему щитъ и огражде- | 

Радуйся, преподобие Сера¬ 
фиме, Саровскій чудотворче. 

Кондакъ 13. 

О предивный угодниче и 
великій чудотворче, пре¬ 
подобие отче Серафиме, 
пріими малое сіе моленіе 
наше, въ похвалу тебѣ 
возносимое, и предстоя нынѣ 
престолу Царя царствую¬ 
щихъ, Господа нашего Іису¬ 
са Христа, молися о всѣхъ 
насъ, да обрящемъ милосер¬ 
діе Его въ день судный, въ 
радости поюще Ему: Алли¬ 
луія. [Трижды.] 

И паки икосъ первый и кондакъ первый. 


& 

МОЛИТВЫ ПРЕПОДОБНОМУ СЕРАФИМУ. 

Молитва первая. 

О пречудный отче Сера¬ 
фиме, великій Саровскій 
чудотворче, всѣМъ прибѣ¬ 
гающимъ къ тебѣ скоро- 
послушный помощниче! Во 
дни земнаго житія твоего 
никтоже отъ тебе тощъ и 
неутѣшенъ отъиде, но всѣмъ 
въ сладость бысть видѣніе 
лика твоего и благоувѣт¬ 
ливый гласъ словесъ тво¬ 
ихъ. Къ симъ же и даръ 

исцѣленій, даръ прозрѣнія, 
даръ немощныхъ душъ 
врачеванія, обиленъ въ тебѣ 
явися. Егда же нризва тя 
Боі'ъ оп» земныхъ трудовъ 
къ небесному упокоенію, 
николиже любовь твоя нре- 
ста отъ насъ, и невозможно 
есть исчиелити чудеса твоя, 
умножившаяся, яко звѣзды 
небесныя: се бо но всѣмъ 
концемъ земли нашея лю- 
демъ Божіимъ являешися 
и даруеши имъ исцѣленія. 
Тѣмже и мы вопіемъ ти: 
о нретихіГги кроткій угод- 
ниче Божій, дерзновенный 

къ нему молитвенниче, ни- 
колиже призывающія Тя 
отрѣваяй, вознеси о насъ 
благомощную твою молитву 
ко Господу силъ, да укрѣ¬ 
питъ отечество наше, да 
даруетъ намъ вся благо¬ 
потребная въ жизни сей 
и вся къ душевному спа¬ 
сенію полезная, да огра¬ 
дитъ насъ отъ паденій 
грѣховныхъ и истинному 
покаяніюі научитъ насъ, 
во еже безпреткновенно 
виити намъ въ вѣчное 
небесное Царство, идѣже 
ты нынѣ въ незаходимѣй 

| сіявши славѣ, и тамо воспѣ- 

1 вати со всѣми святыми 
* живоначальную Троицу до 

скончанія вѣка. Аминь. 

2 Молитва вторая. 

I /\ великій угодниче Божій, 

1 ѵпренодобне и Богоносне 

1 отче нашъ Серафиме! призри 
отъ горнія славы на насъ 
смиренныхъ и немощныхъ, 
обремененныхъ грѣхми 
многими, твоея помощи и 
утѣшенія просящихъ. При¬ 
никни къ намъ благосер- 

2 діемъ твоимъ и иомози намъ 
заповѣди Господни непо- 

| рочно сохраняти, вѣру нра- 

- і 


> 

вОславную крѣпко содер- 
жати, покаяніе во грѣсѣхъ 
нашихъ усердно Богу при¬ 
носи™, во благочестіи хри- 
стіанстѣмъ благодатно ире- 
уснѣвати и достойны быти 
твоего о насъ молитвеннаго 
къ Богу нредстательства. 
Ей, святче Божій, услыши 
насъ молящихся тебѣ съ 
вѣрою и любовію и не 
презри насъ требующихъ 
твоего заступленія: нынѣ 
и въ часъ кончины нашея 
номози намъ и заступи 
насъ молитвами твоими отъ 
злобныхъ навѣтовъ діаволь- 

скихъ, да не обладаетъ нами 
тѣхъ сила, но да сподо¬ 
бимся номощіютвоею наслѣ- 
довати блаженство обители 
райскія. На тя бо упованіе 
наше нынѣ возлагаемъ, отче 
благосердый: буди намъ во- 
истинну ко спасенію путе¬ 
вождь и приведи насъ къ не¬ 
вечернему свѣту жизни вѣч¬ 
ныя Богопріятнымъ пред- 
стательствомъ твоимъ у пре¬ 
стола Пресвятыя Троицы, да 
славимъ и поемъ со всѣми 
святыми достопокланяемое 

Тропарь Преподобному Серафиму 
Саровскому, гласъ 4: 

Отъ юности Христа возлюбилъ еси, бла- 
женне, и Тому Единому работати пламеннѣ 
вождел въ, непрестанною молитвою и тру¬ 
домъ в пустыни подвизался еси, умилен¬ 
нымъ же сердцемъ .любовь Христову стя¬ 
жавъ, избранникъ возлюбленъ Божія Мате¬ 
ри явился еси. Сего ради вопіемъ ти: спасай 
насъ молитвами твоими Серафиме, препо¬ 
добие отче нашъ. 

Кондакъ Преподобному Серафиму 
Саровскому, гласъ 2: 

М іра красоту и яже въ немъ тлѣнная ос¬ 
тавивъ, преподобие, въ Саровскую обитель 
вселился еси: и тамо ангельски поживъ, 
многимъ путь былъ еси ко спасенію: сего 
ради и Христос тебі, отче Серафиме, 
прослави, и даромъ исцѣленій и чудесъ 
обогати. Тѣмъ же вопіемъ ти: радуйся, Се¬ 
рафиме, преподобие отче нашъ. 

Прокименъ, гласъ 4: 

Честна предъ Господемъ смерть препо¬ 
добныхъ Его. 

Стихъ: Что воздамъ Господеви о всѣхъ, 
яже воздаде ми. 

На утрени Евангеліе от Матоея, глава II, 

ст. 27-30. 

На Литургіи: Апостолъ: Гал. 5, 22, - б, 2. 

Евангеліе: Матоея, глава 11, ст. 27-30, 
или Луки 6, 17-23. 

Причастенъ: Въ память вѣчную будетъ 
праведникъ. 

Величаніе: Ублажаемъ тя, преподобие 

отче Серафиме , и чтемъ свя¬ 
тую память твою, наставниче 
монаховъ и собесѣдниче 

Ангеловъ. * 

• 

На ВелицЫ Вечерни. Подобенъ: Преславное 
чудо, подвижникъ благочестія въ Саровѣ явля¬ 
ется, и молитвенникъ къ Богу теплый Серафимъ 
пречудный намъ бываетъ: веселися, обитель 
Саровская, имущи въ себѣ мощи преподобнаго: 
взыграйте, православныхъ множества, предив¬ 
наго Серафима имуще въ бѣдахъ заступника 
,и вопіюще къ нему : радуйся, свѣтильниче Рос¬ 
сійскія земли, тьмы оопротивныхъ далече от- 
рѣвай и Господеви молися, даровати душамъ 
нашимъ миръ и велію милость. 

На стиховнѣ і л ас ъ 6: Преподобие отче Се¬ 
рафиме, кто исповѣсть труды твоя и болѣзни? 
Или кій языкъ изречетъ жестокое пустынное 
твое житіе, бдѣніе же и пошеніе, еще въ за- 

творѣ пребываниіе, устенъ безмолвіе и мо¬ 
леніе непрестанное? Воистину явился еси пост¬ 
никомъ украшеніе, молитвинниче къ Богу не¬ 
постыдный. Тѣмъ же къ тебѣ вопіемъ: радуй¬ 
ся иноческаго житія правило: радуйся, въ 6Ѣ- 
діхъ и скорбехъ великое утешеніѣ. и теплый 
всѣмъ предстателю: молися, преподобие, спа- 
стися душамъ нашимъ. 

Краткое сказаніе о жизни пр. Серафима 
Саровскаго 

Саровскій подвижникъ Серафимъ родился 
въ 1769 г. 19 іюля въ г. Курскѣ, . въ семей¬ 
ствѣ благочестиваго Курскаго купца - 
подрядчика Исидора и Агафіи Мошниныхь. 

При рожденіи пр. Серафиму нарекли имя 
Прохоръ. Рано онъ лишился своего отца и 
остался на попеченіи своей благочестивой 
матери. , 

Промыслъ Божій съ самаго младенческа¬ 
го возраста не оставилъ Прохора. Онъ чу¬ 
деснымъ образомъ былъ спасенъ при паде¬ 
ніи его съ большой высоты при постройкѣ 
Сергіевскаго храма въ г. Курскѣ. Другой 
разъ, будучи опасно боленъ,онъ въ сонномъ 
видѣніи увидѣлъ Пресвятую Богородицу, 
Которая его и исцѣлила. 

Съ юныхъ лѣтъ Прохоръ устремилъ себя 
къ духовной жизни,онъ неустанно посѣщалъ 

церковныя богослуженія и занимался чте¬ 
ніемъ Слова Божія. Любимой темой разго¬ 
воровъ Прохора были ' монастыри и подвиж¬ 
ническая жизнь древнихъ иноковъ. 

Семнадцати лѣтъ, съ благословенія и раз¬ 
рѣшенія своей матери, Прохоръ ушелъ на бо¬ 
гомолье въ Кіевъ, тамъ напитался духовно 
отъ свв. Угодниковъ Кіевскихъ и по благо¬ 
словенію старца - затворника Досифея, от¬ 
правился въ Саровскую пустынь, Тамбовской 
губ., гдъ онъ и проходилъ свое подвижниче¬ 
ское послушаніе въ теченіи всей своей жизни. 

Живя въ монастырѣ, онъ посвятилъ всю 
свою жизнь труду, молитвѣ и богомыслію. 
Онъ былъ монахъ -пустынникъ, строгій за¬ 
творникъ, столпникъ, постникъ и любве¬ 
обильный старецъ - совѣтникъ. 

Божественныя тайны неба и земли откры¬ 
лись отцу Серафиму еше при его жизни: онъ 
видѣлъ Господа, Матерь Божію, Силы Не¬ 
бесныя и сонмы святыхъ. Одаренный осо¬ 
бымъ даромъ любви, преподобный Серафимъ 
въ каждомъ человѣкѣ усматривалъ образъ 
Божій. Радостное настроеніе его, его крѣп¬ 
кая убѣжденность, что "нѣт намъ дороги 
унывать, потому что Христосъ все побѣдилъ", 
невольно передавались людямъ, взыскующимъ 
у старца утѣшенія. 

Бесѣда старца была проникновенной ; его 
смиренныя рѣчи грѣли сердце, озаряли умъ 
духовнымъ разумѣніемъ, приводили къ рас¬ 
каянію и возбуждали надежду на исправленіе. 
Въ сердцахъ людей загоралась новая вѣра, 
новая надежда на Господа. С миромъ въ 
душѣ, возвращались, обычно, паломники изъ 
Саровской пустыни къ себѣ домой. 

"Подвигомъ добрымъ подвизался", о. Се¬ 
рафимъ достигъ святости и обладалъ даромъ 
прозорливости и даромъ исцѣленій. Случаи 
чудесной помоши по молитвамъ его, при 
жизни и по кончинѣ его, знаетъ вся върую- 
шая Россія и даже многіе иностранцы. 

Преподобный Серафимъ скончался 2-го ян¬ 
варя 1833 года семидесяти двух лътъ. 19-го 
іюля 1903 года въ Саровъ состоялось тор¬ 
жественное открытіе мошей преподобнаго и 
онъ былъ причисленъ къ лику святыхъ Пра¬ 
вославной Церкви. 

(Из книги проф. В.И. Ильина "Преподобный Се - 
рафим Саровский". 

"Прижизненный портрет Преподобного Серафима 
Саровского, находящийся в патриаршей резиден¬ 
ции в Переделкино." . 

Прижизненный портрет Преподобного Серафима Са¬ 
ровского, находящийся в Московской резиденции Свя¬ 
тейших Патриархов. 

















"Настоящий Акафист издан по благословению 
Святейшего Патриарха Московского и всея 
Руси Алексия ІІ в связи с перенесением Святых 
мощей Преподобного Серафима Саровского из 
града Москвы в Дивеево, с целью накопления 
средств для восстановления Дивеевской жен¬ 
ской обители Нижегородской области. В издании 
Акафиста приняли участие обители и приходы 
Русской Православной Церкви, а также: 

Ново-Дивеевский женский монастырь 
$т ЦЬ ВоасІ 

Зргіпд ѴаІІеу, N. У. 10977 

Церковь имени преподобного Серафима Са¬ 
ровского 

131 СагрепТег Аѵепие 
ЗеаСШ, N. У. 11579 

Церковь имени преподобного Серафима Са¬ 
ровского 

322 ѴѴе$Т 108*Ь Зігееі 
N6^ Уогк, N. У. 10025 


Рівненська обласна друкарня. 





